กสิกรไทยคาดหุ้นสัปดาห์หน้าลด
ศูนย์กสิกรไทย คาด แนวโน้มหุ้นไทยลดลงหากน้ำท่วมลาม กทม.-จับตาแก้วิกฤตหนี้ยุโรป
22 ต.ค. 2554

ศูนย์กสิกรไทย คาด แนวโน้มหุ้นไทยลดลงหากน้ำท่วมลาม กทม.-จับตาแก้วิกฤตหนี้ยุโรป
บริษัทหลักทรัพย์กสิกรไทย และศูนย์วิจัยกสิกรไทย มองแนวโน้มตลาดหุ้นไทยระหว่างวันที่ 24-28 ต.ค. 2554 ว่า ดัชนียังมีโอกาสปรับลดลง หากสถานการณ์อุทกภัยลุกลามสู่กรุงเทพฯ อันจะส่งผลกระทบต่อกิจกรรมทางเศรษฐกิจ  ขณะที่ คงจะต้องติดตามความชัดเจนของมาตรการแก้วิกฤตหนี้ยุโรป ซึ่งรวมถึงแผนการเพิ่มทุนธนาคาร และความมั่นคงของอันดับเครดิตของประเทศขนาดใหญ่ ตลอดจนการรายงานตัวเลขเศรษฐกิจสหรัฐฯ ที่สำคัญได้แก่ จีดีพีไตรมาส 3/2554 ยอดสั่งซื้อสินค้าคงทน และเครื่องชี้ตลาดที่อยู่อาศัย 
ทั้งนี้ บริษัทหลักทรัพย์กสิกรไทย จำกัด คาดว่า ดัชนีจะมีแนวรับที่ 902 และ 860 จุด ขณะที่แนวต้านคาดว่าจะอยู่ที่ 926 และ 932 จุด ตามลำดับ